**Szentendre Város Önkormányzata Képviselő-testületének 1/2022. (I.31.) önkormányzati rendelete**

**az államháztartáson kívüli forrás átvételéről és az önkormányzat által államháztartáson kívülre nyújtott támogatásokról**

Szentendre Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján, az Alaptörvény 32. cikk (1) bekezdés a) és f) pontjában meghatározott feladatkörében eljárva a következőket rendeli el:

**1. A rendelet hatálya**

**1. §**

(1) A rendelet tárgyi hatálya kiterjed a pályázati úton vagy pályázati rendszeren kívül, egyedi döntés alapján nyújtott államháztartáson kívülre történő pénzeszköz átadására (a továbbiakban: támogatás), valamint az államháztartáson kívülről érkező forrás átvételére.

(2) A rendelet tárgyi hatálya nem terjed ki szociális támogatásokra, segélyekre, ösztöndíjakra, önkormányzati díjakra.

(3) A rendelet személyi hatálya a természetes személyekre és az államháztartás körébe nem tartozó jogi személyekre és jogi személyiséggel nem rendelkező szervezetekre terjed ki.

**2. A támogatás nyújtásának alapelvei**

**2. §**

(1) Támogatás a képviselő-testület, a bizottság, valamint a polgármester egyedi döntése alapján e rendeletben szabályozottak szerint támogatási igény alapján nyújtható.

(2) A támogatási igény formája lehet pályázat vagy kérelem.

**3. §**

(1) Az önkormányzat tárgyévi költségvetési rendeletében határozza meg azon költségvetési előirányzatait, melyek terhére támogatást nyújthat.

(2) Az önkormányzat az előirányzatok feletti rendelkezési jogokat a mindenkori költségvetési rendeletében rögzíti.

(3) Jelen rendelet rendelkezéseit nem kell alkalmazni a költségvetésben önálló előirányzat formájában nyújtott pénzbeli támogatásokra, ha

*a)* a támogatott olyan szervezet, amely az önkormányzat tulajdonában van, vagy amelyet az önkormányzat alapított és létesítő okiratukban meghatározott tevékenységek ellátásához kerül sor a támogatás átadásra,

*b)* a támogatás az önkormányzattal közfeladat ellátására kötött megállapodás alapján kerül kifizetésre a támogatott részére.

**3. Támogatás feltételei**

**4. §**

(1) Támogatás abban az esetben nyújtható, ha

*a)* az önkormányzat mindenkori költségvetési rendeletének előirányzatai között a támogatás fedezete biztosított,

*b)* kérelem esetén a támogatási igény benyújtója az önkormányzathoz a támogatás iránt a rendeletben meghatározott tartalommal kérelmet nyújtott be, pályázat esetén a pályázati kiírásnak megfelelő tartalommal nyújtotta be a pályázatot,

*c)* a támogatási igény benyújtójának

*ca)* természetes személy esetében Szentendre közigazgatási területén van a bejelentett lakóhelye, vagy a támogatandó tevékenységet részben vagy egészében Szentendre közigazgatási területén, vagy Szentendre lakosságának érdekében végzi,

*cb)* jogi személy vagy jogi személyiség nélküli szervezet esetében a székhelye vagy telephelye Szentendre közigazgatási területén van, vagy a támogatandó tevékenységet részben vagy egészében Szentendre területén, vagy Szentendre lakosságának érdekében végzi,

*d)* a támogatási igényt benyújtó a korábban kapott támogatással határidőre e rendeletben meghatározottak szerint elszámolt,

*e)* támogatási igény benyújtójának nincsen az önkormányzat felé meg nem fizetett, lejárt tartozása, halasztott hatályú vagy lejárt esedékességű köztartozása,

*f)* a támogatási igényt benyújtó jogi személy vagy jogi személyiséggel nem rendelkező más szervezet átlátható szervezetnek minősül, és

*g)* a támogatási igényt benyújtó jogi személy vagy jogi személyiséggel nem rendelkező más szervezet nem áll felszámolás, végelszámolás alatt, nem indult ellene végrehajtási eljárás.

(2) Amennyiben az (1) bekezdés b) pontnak nem felel meg a kérelem vagy a pályázat, akkor kérelemre nyújtandó támogatás esetén a támogató hiánypótlásra szólítja fel a kérelmezőt, pályázat alapján nyújtandó támogatás esetén a pályázati kiírásban fenntarthatja magának a jogot a kiíró a hiánypótlási lehetőség biztosítására.

**5. §**

(1) Nem részesíthető a tárgyévben támogatásban, aki

*a)* benyújtott pályázati dokumentációjában vagy a támogatási kérelmében valótlan, vagy megtévesztő adatot szolgáltatott,

*b)* a pályázati dokumentáció vagy támogatási kérelem nem tartalmazza a rendeletben meghatározottakat,

*c)* az előző évben kapott támogatással nem, vagy nem szabályszerűen számolt el és a támogatási összeget nem fizette vissza,

*d)* az előző évben kapott támogatást előzetes hozzájárulás nélkül a támogatási céltól eltérően használta fel,

*e)* a hiánypótlást határidőre nem teljesítette,

*f)* a támogatást kérő tekintetében a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knytv.) 6. §-ban meghatározott összeférhetetlenség áll fenn.

(2) Támogatásban nem részesíthetők politikai pártok, azok helyi szervezetei.

(3) Pályázati kiírás az (1)–(2) bekezdésben meghatározottakon kívül további kizáró okokat is megállapíthat.

**6. §**

A pályázati kiírásnak az alábbiakat kell tartalmazni:

*a)* a pályázat kiírójának megnevezését,

*b)* a támogatandó célt/célokat,

*c)* pályázók körét,

*d)* pályázati feltételeket,

*e)* a pályázathoz csatolandó dokumentumok megjelölését,

*f)* a pályázati nyomtatványok elérhetősége, igénylésének módja,

*g)* a pályázat benyújtásának módja, helye, határideje,

*h)* a hiánypótlás lehetősége, határideje,

*i)* a pályázat elbírálásának rendje, határideje,

*j)* az eredményről történő értesítés módja, határideje,

*k)* elszámolható költségtípusokat, elszámolási határidő végét,

*l)* pályázati adatlap alkalmazása esetén a pályázati adatlapot, és az adatlap kitöltési útmutatóját, amelyben rögzíteni kell az önkormányzati támogatás feltételeit és a pályázó teendőit,

*m)* az ellenőrzés módját,

**7. §**

(1) A kérelmet a polgármesternek, a pályázatot a kiíróhoz címezve kell írásban benyújtani.

(2) A kérelemnek tartalmaznia kell:

*a)* természetes személy kérelmező esetén nevét, anyja nevét, születési helyét, idejét, lakóhelyét, jogi személy vagy jogi személyiség nélküli gazdálkodó szervezet esetén nevét, székhelyét, nyilvántartásba vételi számát, adószámát,

*b)* a támogatási cél pontos és részletes megjelölését,

*c)* igényelt támogatás összegét.

(3) A kérelem mellé csatolni kell

*a)* a Knytv. 6. § (1) és 8. § (1) bekezdés szerinti összeférhetetlenségi, érintettségi nyilatkozatot 1. melléklet szerinti formanyomtatványon,

*b)* jogi személyeknek és jogi személyiséggel nem rendelkező szervezeteknek átláthatósági nyilatkozatot a 2. melléklet szerinti formanyomtatványon,

*c)* 30 napnál nem régebbi igazolást, hogy nincs helyi adótartozása, lejárt esedékességű tartozása az önkormányzat felé,

*d)* 30 napnál nem régebbi igazolást, hogy nincsen köztartozása.

**8. §**

(1) A pályázati dokumentáció kötelező tartalmi elemei:

*a)* a pályázó megnevezése, székhelye, levelezési címe, adószáma, nyilvántartásba vétel száma, a nyilatkozattételre jogosult személy neve, aláírási címpéldánya, elérhetősége, a nyilvántartott tagok száma,

*b)* a pályázó számlavezető pénzintézetének megnevezése és a pályázó számlaszáma,

*c)* a pályázat neve,

*d)* az igényelt támogatás célja, a felhasználás módja és az igényelt összeg,

*e)* a támogatás felhasználására vonatkozó tételes költségszámítás, megjelölve a pályázati cél megvalósításához rendelkezésre álló saját forrás összegét,

*f)* a pályázati cél megvalósításának kezdő és befejező időpontja.

(2) A pályázat mellé csatolni kell:

*a)* a Knytv. 6. § (1) és 8. § (1) bekezdés szerinti összeférhetetlenségi, érintettségi nyilatkozatot az 1. melléklet szerinti formanyomtatványon,

*b)* jogi személyeknek és jogi személyiséggel nem rendelkező szervezeteknek átláthatósági nyilatkozatot a 2. melléklet szerinti formanyomtatványon,

*c)* a pályázati felhívásban meghatározott egyéb dokumentumokat, adatokat.

**4. A támogatási döntés szabályai**

**9. §**

(1) A támogatás vonatkozásában döntéshozó alapítványi kérelem, illetve alapítványi pályázat esetén kizárólagos hatáskörben a képviselő-testület.

(2) Nem alapítványi kérelem, illetve pályázat vonatkozásában döntéshozó

*a)* esetenként legfeljebb 1 000 000,- Ft összegig a polgármester,

*b)* esetenként 1 000 000,- Ft összeg felett a képviselő-testület,

*c)* a mindenkori költségvetési rendeletben meghatározott átruházott bizottsági hatáskörhöz tartozó előirányzat felhasználása esetén az eljáró bizottság.

**10. §**

(1) A kérelmek/pályázatok elbírálására, amennyiben képviselő-testületet, illetve bizottságot érint, úgy a soron következő rendes ülésén, de legfeljebb a kérelem beérkezését követő 90 napon belül kerül sor.

(2) Döntés előkészítése során kérelmet vagy pályázatot benyújtó szervezet által megadott adatokat ellenőrizni kell a rendelkezésre álló közhiteles elektronikus nyilvántartásokban.

(3) A támogatásról szóló döntés kötelező tartalmi elemei:

*a)* a támogatott szervezet pontos megjelölése,

*b)* a támogatás pontos célja, a támogatott tevékenység, program megnevezése,

*c)* a támogatás összege, elszámolható költségek köre,

*d)* az elszámolás határideje.

(4) A polgármesterhez benyújtott kérelmeket, amelyek elbírálásra nem a polgármester jogosult, a képviselő-testület, illetve a bizottság ülésére a polgármester terjeszti elő.

**5. Támogatási szerződés megkötése, módosítása**

**11. §**

(1) A támogatásról szóló döntés alapján támogatási szerződést kell kötni, mellyel a támogató és a kedvezményezett között polgári jogi jogviszony (a továbbiakban: támogatási jogviszony) jön létre.

(2) A támogatási jogviszony a támogatási szerződésnek a felek által történő aláírásának napjával jön létre.

(3) A támogatási szerződés tartalmazza, hogy a kedvezményezett a támogatást milyen célra használhatja fel. Több cél megjelölése esetén külön kell rendelkezni az egyes feladatokra vonatkozó támogatás összegéről.

(4) A támogatási szerződés tartalmazza a finanszírozás ütemezését, az elszámolás határidejét, rendjét és rögzíti a visszafizetés kötelezettségét.

(5) A támogatási szerződést a polgármester írja alá.

(6) A támogatási szerződés módosítására a támogatás céljára, illetve az elszámolási határidőre vonatkozóan egyszeri alkalommal kerülhet sor az elszámolási határidő lejárta előtt a támogatott által leadott írásos kérelmére, a döntéshozó hozzájárulása esetén.

**6. Elszámolás a támogatási összeg felhasználásáról és a támogatási szerződésben foglalt kötelezettségek teljesítéséről**

**12. §**

(1) A támogatás felhasználásáról szóló elszámolás szakmai és pénzügyi beszámoló követelményeit a megkötött támogatási szerződés rögzíti.

(2) A támogatás felhasználásáról szóló elszámolás szakmai és pénzügyi beszámolót a pályázat kiírójához, illetve a polgármesterhez kell benyújtani.

(3) A támogatás fel nem használt vagy a támogatási szerződéstől eltérően felhasznált részét az átutalás időpontjától számított jegybanki alapkamattal növelt összeggel együtt vissza kell fizetni az elszámolással egyidejűleg, de legkésőbb a támogatási szerződésben meghatározott elszámolási határidőt követő 8 napon belül.

(4) A támogatások szabályszerű, szerződésszerű felhasználásának ellenőrzése keretében az önkormányzat jogosult a támogatás felhasználását igazoló iratokat bekérni. Ennek érdekében a támogatott köteles a támogatás felhasználását bizonyító dokumentumokat, iratokat a támogatás felhasználásától számított 5 évig megőrizni.

(5) A polgármester a költségvetés végrehajtásáról szóló beszámolóban tájékoztatja a Képviselő-testületet az előző évben államháztartáson kívülre átadott pénzeszközök teljesüléséről.

**7. Adatkezelési szabályok**

**13. §**

(1) Közérdekből nyilvános – a (2) bekezdés kivételével – a pályázati kiírást előkészítő, a pályázatot kiíró, a támogatási döntést előkészítő és a támogatási döntést meghozó szerv vagy személy által a pályázattal, a pályázati eljárással, a támogatási döntéssel összefüggésben kezelt, közérdekű adatnak nem minősülő adat.

(2) Természetes személy pályázó, kérelmező esetén a személyes adatok közül kizárólag a természetes személy neve minősül közérdekből nyilvános adatnak.

(3) Az (1) bekezdés szerinti adatok megismerésére a közérdekű adatokra vonatkozó törvényi rendelkezéseket kell alkalmazni.

**8. Az államháztartáson kívüli forrás átvételének szabályai**

**14. §**

(1) Az államháztartáson kívüli forrás végleges átvételéről – az alapítványi forrás kivételével – a polgármester dönt, amennyiben annak átvétele az önkormányzat számára többlet pénzügyi kötelezettségvállalást nem jelent.

(2) Az államháztartáson kívüli forrás önkormányzat részére történő átvételéről, amennyiben annak átvétele az önkormányzat számára többlet pénzügyi kötelezettségvállalást jelent, illetve az alapítványi forrás átvételéről a képviselő-testület dönt.

(3) Az államháztartáson kívüli forrás átvételére vonatkozóan a döntést követően szerződést kell kötni. A szerződés aláírására a polgármester jogosult.

**9. Záró rendelkezés**

**15. §**

Ez a rendelet 2022. március 1-jén lép hatályba.

Szentendre, 2022. január 26.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2022. január 31-én került kihirdetésre.

**dr. Schramm Gábor**

jegyző